Mr. Erdan ya ce wadannan kalamai na Shugaba Biden sun yi tsauri musamman ganin yadda shugaban ya jajirce wajen goyon bayansu tun bayan da rikici ya barke a tsakanin Isra'ila da kungiyar Hamas.
Isara'ila ta yi watsi da kira-kirayen da kasashen duniya ke mata na shiga birnin na Rafah, inda tuni ta tura tankokin yaki tare da kokarin kaddamar da farmaki a kan iyaka, inda ta ce nan ne tungar karshe ta kungiyar Hamas duk da yadda wurin ke cike da Falasdinawa fararen hula.
A safiyar Alhamis din nan, rahotanni sun ce an kaddamar da wani mummunan farmaki a Rafah, hakan na zuwa ne daidai lokacin da Isra'ila ke cewa tana zafafa farmaki a arewacin Zirin Gaza domin karya lagon kungiyar Hamas.